Document ID: 32014R0614

KOMISIJAS ĪSTENOŠANAS REGULA (ES) Nr. 614/2014
(2014. gada 6. jūnijs),
ar ko Regulu (EK) Nr. 555/2008 groza attiecībā uz dažu atbalsta pasākumu piemērošanu vīna nozarē
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 54. panta a), b), c), e) un f) punktu,
tā kā:
(1)
Padomes Regulu (EK) Nr. 1234/2007 (2) atcēlušās un aizstājušās Regulas (ES) Nr. 1308/2013 II daļas I sadaļas II nodaļas 4. iedaļā ir iekļauti noteikumi par valsts atbalsta programmām vīna nozarē. Minētajā iedaļā lielākoties pārņemti noteikumi, kuri valsts atbalsta programmām vīna nozarē piemērojami saskaņā ar Regulu (EK) Nr. 1234/2007, tomēr ir arī daži jauni noteikumi. Ar šiem jaunajiem noteikumiem tiek ieviesti jauni elementi, proti, noieta veicināšanas pasākuma apakšpasākums, kas paredzēts vīna noieta veicināšanai dalībvalstīs, inovācijas pasākums vīna nozarē, kā arī vīna dārzu pārstrukturēšanas un pārveidošanas pasākuma paplašinājums, lai segtu vīna dārzu atkārtotu stādīšanu pēc to obligātās izaršanas veselības vai fitosanitāru iemeslu dēļ. Būtu jānosaka šo jauno elementu īstenošanas noteikumi.
(2)
Komisijas Regula (EK) Nr. 555/2008 (3) paredz noteikumus attiecībā uz valsts atbalsta programmām vīna nozarē, kā noteikts Regulā (EK) Nr. 1234/2007. Lai īstenotu jaunos noteikumus, kas izklāstīti Regulā (ES) Nr. 1308/2013, būtu attiecīgi jāpapildina Regula (EK) Nr. 555/2008.
(3)
Regulas (EK) Nr. 555/2008 3. panta 2. punktam būtu jāļauj dalībvalstīm grozīt darbības programmas un saskaņot tās ar jaunajiem elementiem, kas ieviesti ar Regulu (ES) Nr. 1308/2013. Tālab būtu jāļauj dalībvalstīm grozīt darbības programmas vēl zināmu laiku pēc 2014. gada 30. jūnija, ņemot vērā Komisijas Deleģētās regulas (ES) Nr. 612/2014 (4) un šīs regulas pieņemšanas datumu.
(4)
Būtu jāparedz noteikumi par informācijas projektu atlasi un par to, kuriem no tiem dodama priekšroka, izvēloties projektus iekšējā tirgū. Atlases procedūrai attiecībā uz vīnu noieta veicināšanu dalībvalstīs vajadzētu būt saskaņotai ar procedūru vīnu noieta veicināšanai trešo valstu tirgos, kā noteikts Regulas (EK) Nr. 555/2008 5. pantā, bet būtu jāņem vērā arī šā apakšpasākuma konkrētie mērķi un ģeogrāfiskais tvērums.
(5)
Regulas (EK) Nr. 555/2008 19. pants paredz ieguldījumu pasākuma finanšu vadību. Šie noteikumi būtu jāattiecina arī uz inovācijas pasākumu vīna nozarē. Konkrēti, lai nodrošinātu līdzekļu labāku izlietojumu, būtu jāparedz iespēja atbalstu izmaksāt jau pēc dažu attiecīgajā pieteikumā paredzēto darbību izpildes, vienlaikus nodrošinot, ka tiek pabeigtas arī visas atlikušās darbības. Turklāt ir lietderīgi noteikt avansa maksājumu maksimālo apjomu tādā pašā veidā, kā tas noteikts ieguldījumiem.
(6)
Regulas (EK) Nr. 555/2008 37.b pants paredz, ka saņēmēji sniedz informāciju par avansa maksājumiem, kas piešķirti saskaņā ar atsevišķiem minētās regulas noteikumiem. Šī prasība būtu jāpiemēro arī inovācijas pasākumam, kas ieviests ar Regulu (ES) Nr. 1308/2013.
(7)
Regulas (EK) Nr. 555/2008 I-VIII pielikumā, VIIIa un VIIIc pielikumā ir pievienotas veidlapas, kas dalībvalstīm jāaizpilda par valsts atbalsta programmām, konkrēti attiecībā uz atbalsta programmu iesniegšanu, pārskatīšanu un attiecīgo finanšu plānošanu, kā arī ziņošanu un novērtējumiem. Šie pielikumi būtu jāgroza, lai atspoguļotu Regulas (ES) Nr. 1308/2013 II daļas I sadaļas II nodaļas 4. iedaļas jaunos noteikumus par atbalsta programmu saturu, izvērtēšanu, izmaksām un kontroli.
(8)
Tādēļ būtu attiecīgi jāgroza Regula (EK) Nr. 555/2008.
(9)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Grozījumi Regulā (EK) Nr. 555/2008
Regulu (EK) Nr. 555/2008 groza šādi:
1)
regulas 3. panta 2. punktu aizstāj ar šādu:
“2. Izņemot gadījumus, kad dabas katastrofu dēļ tiek veikti ārkārtas pasākumi, izmaiņas atbalsta programmās neiesniedz biežāk kā divreiz finanšu gadā - līdz 1. martam un līdz 30. jūnijam.
Grozītās programmas iesniedz Komisijai, attiecīgā gadījumā:
a)
pievienojot atjauninātu atbalsta programmas redakciju I pielikumā norādītajā formā un atjauninātu finanšu tabulas redakciju IV pielikumā norādītajā formā;
b)
norādot ierosināto izmaiņu pamatojumu.
Atkāpjoties no pirmās daļas, tajā noteiktos termiņus nepiemēro 2014. gadā, ja programmu grozījumi izriet no jaunajiem noteikumiem, kas ieviesti ar Eiropas Parlamenta un Padomes Regulu (ES) Nr. 1308/2013 (5).
(5) Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju (OV L 347, 20.12.2013., 671. lpp.).”;" 						
2)
regulas II sadaļas II nodaļas 1. iedaļas 2. apakšiedaļā pievieno šādu pantu:
“5.fa pants
Atlases procedūra
1. Dalībvalstis nosaka pieteikuma iesniegšanas kārtību, jo īpaši paredzot noteikumus par šādiem punktiem:
a)
iepriekš 5.b un 5.c pantā izklāstīto prasību un kritēriju ievērošanas pārbaude;
b)
pieteikuma iesniegšanas un katras ierosinātās darbības piemērotības izskatīšanas termiņi;
c)
līgumu slēgšana, ieskaitot iespējamās standarta veidlapas, nodrošinājuma iesniegšanu un avansa izmaksāšanas kārtību;
d)
atbalstīto darbību izvērtēšana un arī atbilstošie rādītāji.
2. Dalībvalstis pieteikumus atlasa saskaņā ar šādiem kritērijiem:
a)
piedāvāto stratēģiju atbilstība noteiktajiem mērķiem;
b)
piedāvāto pasākumu kvalitāte;
c)
varbūtīgā ietekme un sekmes patērētāju informētības palielināšanā par Savienības aizsargāto cilmes vietu nosaukumu un aizsargāto ģeogrāfiskās izcelsmes norāžu sistēmu vai par atbildīgu vīna patēriņu un risku, kas saistīts ar alkohola lietošanu;
d)
garantijas tam, ka ikviens iesaistītais operators ir reāls un viņam ir piekļuve vajadzīgajām tehniskajām jaudām, un šim operatoram piekritīgās plānotā pasākuma veikšanas izmaksas nepārsniedz parastās tirgus likmes.
3. Pēc pieteikumu izvērtēšanas dalībvalstis atlasa ekonomiski izdevīgākos pieteikumus.
Priekšroku dod darbībām, kuras:
a)
attiecas uz vairākām dalībvalstīm;
b)
attiecas uz vairākiem administratīvajiem vai vīndarības reģioniem;
c)
attiecas uz vairākiem aizsargātiem cilmes vietas nosaukumiem vai aizsargātām ģeogrāfiskās izcelsmes norādēm.
4. Divas vai vairākas dalībvalstis var izvēlēties kopīgu noieta veicināšanas darbību. Tās apņemas ieguldīt finansējumā un vienojas par administratīvās sadarbības kārtību, lai atvieglotu kopīgās noieta veicināšanas darbības uzraudzību, īstenošanu un pārbaudes.
5. Kad dalībvalstis piešķir valsts atbalstu noieta veicināšanai, tās par to paziņo šīs regulas I, V, VII, VIII un VIIIc pielikuma attiecīgajā daļā.”;
3)
regulas 6.a iedaļā pievieno šādu pantu:
“20.c pants
Finanšu vadība
1. Atbalstu izmaksā, tiklīdz ir konstatēts, ka atbalsta pieteikumā ietverta atsevišķā darbība vai - atbilstīgi dalībvalsts izvēlētajam pasākuma vadības veidam - visas darbības ir īstenotas un pārbaudītas uz vietas.
Gadījumos, kad parasti atbalstu izmaksā tikai pēc visu darbību īstenošanas, atkāpjoties no pirmās daļas, atbalstu par atsevišķām īstenotām darbībām izmaksā, ja atlikušās darbības nav iespējams veikt nepārvaramas varas vai ārkārtēju apstākļu dēļ, kā minēts Eiropas Parlamenta un Padomes Regulas (ES) Nr. 1306/2013 (6) 2. pantā.
Ja pārbaudot atklājas, ka atbalsta pieteikumā ietverto darbību kopums nav pilnībā īstenots citu iemeslu dēļ, kuri nav saistīti ar nepārvaramu varu vai ārkārtējiem apstākļiem, kā minēts Regulas (ES) Nr. 1306/2013 2. pantā, un atbalsts ir izmaksāts pēc atsevišķām darbībām, kuras ir daļa no atbalsta pieteikumā ietverto darbību kopuma, dalībvalstis pieņem lēmumu atgūt izmaksāto atbalstu.
2. Inovācijas atbalsta saņēmēji var kompetentajām maksājumu aģentūrām lūgt avansa maksājumu, ja tāda iespēja ir paredzēta valsts atbalsta programmā.
Avansa apjoms nepārsniedz 20 % no publiskā ieguldījumu atbalsta, kas saistīts ar inovāciju, un tā izmaksāšanas priekšnoteikums ir bankas garantija vai līdzvērtīgs nodrošinājums, kas atbilst 110 % no avansa apjoma. Tomēr tādu ar inovācijām saistītu ieguldījumu gadījumā, par kuriem 2014. vai 2015. finanšu gadā ir pieņemts atsevišķs lēmums piešķirt atbalstu, avansa apjomu var palielināt līdz 50 % no publiskā atbalsta, kas saistīts ar minēto ieguldījumu. Piemērojot Komisijas Īstenošanas regulu (ES) Nr. 282/2012 (7), ir pienākums divu gadu laikā pēc avansa izmaksāšanas visu avansa summu iztērēt attiecīgās darbības īstenošanai.
Nodrošinājumu atbrīvo, tiklīdz kompetentā maksājumu aģentūra konstatē, ka faktisko izdevumu apjoms, kas atbilst ar inovāciju saistītajam publiskajam atbalstam, ir pārsniedzis avansa apjomu.
(6) Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību (Horizontālā regula) (OV L 347, 20.12.2013., 549. lpp.)." 						
(7) Komisijas 2012. gada 28. marta Īstenošanas regula (ES) Nr. 282/2012, ar ko nosaka kopējus sīki izstrādātus noteikumus garantijas ķīlu sistēmas piemērošanai lauksaimniecības produktiem (OV L 92, 30.3.2012., 4. lpp.).”;" 						
4)
regulas 37.b pantu groza šādi:
a)
panta 1. punktu aizstāj ar šādu:
“1. Ja avansu piešķir saskaņā ar 5. panta 7. punktu, 5.e pantu, 9. panta 2. punktu, 19. panta 2. punktu, 20.a panta 4. punktu un 24. panta 3. punktu, saņēmējs par katru projektu reizi gadā iesniedz maksājumu aģentūrai šādu informāciju:
a)
izdevumu pārskats, kas par katru pasākumu pamato avansa izlietojumu līdz 15. oktobrim, un
b)
neizmantotā avansa atlikums par katru pasākumu uz 15. oktobri.
Dalībvalstis savos valsts noteikumos nosaka šīs informācijas sniegšanas termiņu, lai tā Regulas (EK) Nr. 885/2006 7. panta 2. punktā noteiktajā termiņā tiktu iekļauta tās pašas regulas 6. pantā minēto maksājumu aģentūru kārtējos gada pārskatos.”;
b)
panta 3. punktu aizstāj ar šādu:
“3. Piemērojot Īstenošanas regulas (ES) Nr. 282/2012 18. panta 2. punktu, uzrādāmais galīgo tiesību pierādījums ir pēdējais izdevumu pārskats un avansa atlikuma apstiprinājums, kas minēti 1. punktā.
Par avansu saskaņā ar šīs regulas 9. panta 2. punktu, 19. panta 2. punktu un 20.a panta 4. punktu pēdējais izdevumu pārskats un avansa atlikuma apstiprinājums, kas minēti 1. un 2. punktā, iesniedzami līdz otrā finanšu gada beigām pēc to izmaksas.”;
5)
regulas 77. panta 5. punktu aizstāj ar šādu:
“5. Regulas (ES) Nr. 1308/2013 50. un 51. pantā paredzētajiem pasākumiem mutatis mutandis piemēro Komisijas Regulas (ES) Nr. 65/2011 (8) 24. panta 1., 2., 3. un 6. punktu un 26. panta 1. un 2. punktu.
(8) Komisijas 2011. gada 27. janvāra Regula (ES) Nr. 65/2011, ar ko nosaka sīki izstrādātus noteikumus, lai īstenotu Padomes Regulu (EK) Nr. 1698/2005 attiecībā uz pārbaudes kārtību, kā arī savstarpējo atbilstību saistībā ar lauku attīstības atbalsta pasākumiem (OV L 25, 28.1.2011., 8. lpp.).”;" 						
6)
regulas I-VIIIa un VIIIc pielikumu groza saskaņā ar šīs regulas pielikumu.
2. pants
Stāšanās spēkā
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 6. jūnijā

Labels: 17
19
5
6
18